ది ఎలిఫెంట్ విష్పరర్స్

ది ఎలిఫెంట్‌ విష్పరర్స్‌ (ఆంగ్లం: The Elephant Whisperers) అనేది అనాథ ఏనుగులను సంరక్షించే ఓ దంపతుల వాస్తవ జీవన ఆధారంగా 2022లో రూపొందించిన భారతీయ లఘుచిత్రం. తమిళ భాషలో తెరకెక్కిన ఈ చిత్రానికి తన మొదటి ప్రయత్నంగా డాక్యుమెంటరీ ఫిల్మ్ మేకర్ కార్తికి గోన్సాల్వేస్ దర్శకత్వం వహించింది. సిఖ్యా ఎంటర్‌టైన్‌మెంట్ నిర్మించిన ఈ చిత్రం 2022 నవంబరు 9న అమెరికాలోని డాక్యుమెంటరీ ఫిల్మ్ ఫెస్టివల్ అయిన డాక్ ఎన్‌వైసి(Doc NYC) లో ప్రదర్శించబడింది. కాగా ఈ చిత్రాన్ని 2022 డిసెంబరు 8న నెట్‌ఫ్లిక్స్(Netflix) ప్రపంచవ్యాప్తంగా స్ట్రీమింగ్ చేసింది.

ది ఎలిఫెంట్ విష్పరర్స్ చిత్రం 95వ అకాడమీ అవార్డ్స్‌లో ఉత్తమ డాక్యుమెంటరీ షార్ట్ ఫిల్మ్‌ కేటగిరిలో అవార్డును గెలుచుకుంది, ఆ విభాగంలో అకాడమీ అవార్డును గెలుచుకున్న మొదటి భారతీయ చిత్రంగా నిలిచింది. ప్రతిష్ఠాత్మక ఆస్కార్‌ అవార్డు సొంతం చేసుకోవడం దేశవ్యాప్తంగా సినీ ప్రేమికులతోపాటు ప్రపంచవ్యాప్తంగా ఉన్న భారతీయులకు ఎంతో గర్వకారణం.

ఈ లఘుచిత్ర కథకు మూలకారకులైన బొమ్మన్‌, బెల్లి దంపతులను తమిళనాడు రాష్ట్రప్రభుత్వం ఘనంగా సత్కరించింది. ఈ సందర్భంగా మావటీలకు వారి స్వస్థలాల్లోనే పక్కా ఇళ్ళను నిర్మించనున్నట్లు ప్రకటించడంతో పాటు కోయంబత్తూరు జిల్లా సాడివయల్‌ ప్రాంతంలో రూ.8 కోట్ల వ్యయంతో ఏనుగుల సంరక్షణా కేంద్రం ఏర్పాటుచేస్తున్నట్టు పేర్కొంది. ప్రస్తుతం ఆనమలై పులుల అభయారణ్యం వద్దనున్న ఏనుగుల సంరక్షణ కేంద్రంలో కూడా మెరుగైన సదుపాయాలు కల్పించనున్నారు.

 నేపథ్యం 
నీలగిరి జిల్లా ముదుమలై రిజర్వుడ్‌ ఫారె్‌స్టలోని రఘు, అమ్ము అనే రెండు ఏనుగు పిల్లలను బొమ్మన్‌, బెల్లీ దంపతులు పెంచిన తీరు ది ఎలిఫెంట్‌ విష్పరర్స్‌ లఘుచిత్రానికి కథాంశం. గాయపడిన శిశువు ఆరోగ్యవంతమైన బాల్యదశకు ఎదగడానికి వారు చాలా కష్టపడతారు. వీరికి, ఏనుగు మధ్య బలమైన అనుబంధం ఏర్పడుతుంది. భారతదేశంలోని తమిళనాడు రాష్ట్రంలోని ముదుమలై నేషనల్ పార్క్‌లో చిత్రీకరించిన ఈ డాక్యుమెంటరీ సహజ సౌందర్యాన్ని కూడా హైలైట్ చేస్తుంది. ఇది ప్రకృతికి అనుగుణంగా గిరిజన ప్రజల జీవితాన్ని అన్వేషిస్తుంది.

ఈ చిత్రంలో జంతువులు, మానవుల మధ్య బంధం హృదయాన్ని హత్తుకునే కథ మాత్రమే కాదు, భారతీయ సంస్కృతి, పర్యావరణ పరిరక్షణ ఆవశ్యకతను కూడా ఆవిష్కరించారు.

 పురస్కారాలు 
అవార్డువేడుక తేదీవర్గంస్వీకర్త(లు)ఫలితంమూలంఅకాడమీ అవార్డులు2023 మార్చి 12ఉత్తమ డాక్యుమెంటరీ షార్ట్ ఫిల్మ్కార్తికి గోన్సాల్వేస్, గునీత్ మోంగావిజేతDOC NYC2022 నవంబరు 09లఘు చిత్రాలు: మేకర్‌లను మార్చండిది ఎలిఫెంట్‌ విష్పరర్స్‌షార్ట్‌లిస్ట్ చేయబడిందిహాలీవుడ్  మ్యూజిక్ ఇన్ మీడియా అవార్డ్స్2022 నవంబరు 16 స్కోర్ - షార్ట్ ఫిల్మ్ (డాక్యుమెంటరీ)స్వెన్ ఫాల్కోనర్నామినేట్ చేయబడిందిIDA డాక్యుమెంటరీ అవార్డులు2022 డిసెంబరు 10ఉత్తమ షార్ట్ డాక్యుమెంటరీది ఎలిఫెంట్ విస్పరర్స్నామినేట్ చేయబడింది

 చిత్రమాలిక 

 మూలాలు 

వర్గం:ఇండియన్ షార్ట్ డాక్యుమెంటరీ ఫిల్మ్స్
వర్గం:డాక్యుమెంటరీ సినిమాలు
వర్గం:భారతీయ సినిమా
వర్గం:అమెరికన్ షార్ట్ డాక్యుమెంటరీ ఫిల్మ్స్
వర్గం:వర్గం:అకాడమీ అవార్డు విజేతలు